Rikunarita-ORG/Wikinium huggingface dataset:
# Алкалоид

Молекула кофеина
**Алкалоиды**, од лат. *alkali* алкалия, луг + дгр. *εἶδος* вид, вызир — органичны алкалии, обсягуючы азот, природного (переважно ростлинного) походжѣня. Окрем атомох С, Н и N молекулы алкалоидох можуть обсяговати атомы S, зрѣдка Сl або Вг.

## Назвы и класификация

Традично алкалоиды называють од вида або рода алкалоидоносной ростлины з додаваньом суфикса **-ин**, напримѣр, атропин (выбраный з ростлины *Atropa belladonna*), стрихнин (зоз *Strychnos nux Vomica*).

Алкалоиды класификують тыж по филогенетичному принципу, збераючи в едну групу вшиткы злученины, выбраны з ростлин едного рода. Напримѣр: алкалоиды дафнифилума, алкалоиды ипекакуаны, алкалоиды ликоподиума. Але найвеце росширена класификация, основана на штруктурѣ карбоно-азотного скелета молекулы, напримѣр, изохинолиновы, пептидны, пиридиновы, пуриновы, хиназолиновы, хинолиновые алкалоиды.

## Росширѣня и биологична роль

Познають около 10 000 алкалоидох, выокремленых з ростлин. Алкалоиды чинять физиологичне оддѣйованя на организм звѣрят и люди, переважно на нервову систему, зашто суть поуживаны в медицинѣ (кофеин, морфин, ефедрин и др.) и в земледѣлствѣ (як ѣды на шкодникы). Биологична роль алкалоидох в ростлинах остаточно неясна. Може то быти самоохрана ростлин од пожертя звѣрятами, або форма засобованя органичным азотом.

## Жерела и одказы

* **Кнунянц И.Л.** (гл. ред.): Химический энциклопедический словарь. — Москва: Советская энциклопедия. 1983. — 792 с. русс. [1]
* **Прохоров А. М.** (гл. ред.): Большой энциклопедический словарь — Москва: Советская энциклопедия, 1993. — 1630 с. ISBN 5-85270-015-0 русс.

## Референции
# Маларія

**Маларія** (італскы „планый воздух“; тыж называна зимніця) є єднов з найвызначнїшых інфекчных хворот. Маларіов шторік охворіє дас 500 міліонів людей. Веце як міліон тій хворотї підлягне, з того є векшына дїтей молодшых 5 років. Векшына хворых маларіов жыє в тропічній і субсагарскій Африцї.

 *Тота статя є затля „Стыржень“. Поможте Вікіпедії так, же єй доповните і росшырите*.